# Službeni list C 70A/11.

| | ISSN 1977-1088 |
| --- | --- |
| Službeni list
  Europske unije | C 70A |
| | |
| Hrvatsko izdanje | Informacije i objave | Godište 65.11. veljače 2022. |

ISSN 1977-1088

Službeni list

Europske unije

C 70A

Hrvatsko izdanje

Informacije i objave

Godište 65.11. veljače 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Vijeće |
| 2022/C 70 A/01 | Oglas za slobodno radno mjesto CONS/AD/176/22 | 1 |

Sadržaj

Stranica

V.   Objave

ADMINISTRATIVNI POSTUPCI

Vijeće

2022/C 70 A/01

Oglas za slobodno radno mjesto CONS/AD/176/22

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Vijeće

| 11.2.2022 | HR | Službeni list Europske unije | CA 70/1 |
| --- | --- | --- | --- |

11.2.2022

HR

Službeni list Europske unije

CA 70/1

---

Oglas za slobodno radno mjesto CONS/AD/176/22

(2022/C 70 A/01)

OPĆE INFORMACIJE

| Služba | ORG.2.A |
| --- | --- |
| Mjesto rada | Bruxelles, zgrada Justus Lipsius |
| Naziv radnog mjesta | Načelnik/načelnica odjela – zamjenik/zamjenica šefa protokola |
| Funkcijska skupina i razred | AD 9 |
| Potrebno sigurnosno odobrenje | EU SECRET |
| ROK ZA PODNOŠENJE PRIJAVA | 28. veljače 2022. u 12.00 (podne, po briselskom vremenu) |

Služba

ORG.2.A

Mjesto rada

Bruxelles, zgrada Justus Lipsius

Naziv radnog mjesta

Načelnik/načelnica odjela – zamjenik/zamjenica šefa protokola

Funkcijska skupina i razred

AD 9

Potrebno sigurnosno odobrenje

EU SECRET

ROK ZA PODNOŠENJE PRIJAVA

28. veljače 2022. u 12.00 (podne, po briselskom vremenu)

O nama

Glavno tajništvo Vijeća (GTV) pomaže Europskom vijeću i Vijeću EU-a te njihovim pripremnim tijelima u svim područjima njihove djelatnosti. Pruža savjete i potporu članovima i članicama Europskog vijeća i Vijeća te njihovim predsjednicima i predsjednicama, uključujući pravne i političke savjete, koordinaciju s drugim institucijama, izradu kompromisa i sastavljanje tekstova, kao i sve praktične aspekte potrebne za neometanu pripremu i funkcioniranje Europskog vijeća i Vijeća.

Glavna uprava „Organizacijski razvoj i usluge” (DG ORG) odgovorna je za organizacijski razvoj GTV-a i pružanje ključnih usluga potpore. Glavna uprava trenutačno se sastoji od pet uprava (Ljudski resursi, Protokol i sastanci, Zgrade i logistika, Financije te Sigurnost i zaštita).

Uprava za protokol i sastanke (ORG.2) pruža kvalitetne usluge (organiziranje događanja, protokolarna potpora, osiguravanje primjerenih dvorana i tehnologije, usluge opskrbe hranom i pićem, vođenje putnih troškova za delegate) potrebne za održavanje sastanaka na visokoj razini, u Bruxellesu i Luxembourgu te, prema potrebi, bilo gdje u svijetu. Njezina je misija brzo i fleksibilno pružanje svih usluga potrebnih za organizaciju službenih sastanaka i događanja.

Navedena uprava odgovorna je i za protokol, logistiku i putne aranžmane predsjednika Europskog vijeća i njegova kabineta u Belgiji i inozemstvu.

Uprava se trenutno sastoji od dvjestotinjak zaposlenika i zaposlenica te četiriju odjela: „Protokol”, „Sastanci”, „Opskrba hranom i pićem” i „Potpora” te ima godišnji proračun veći od 100 milijuna EUR.

Odjel za protokol odgovoran je, u današnjoj jedinstvenoj i zahtjevnoj geopolitičkoj situaciji, za sve protokolarne postupke Europskog vijeća i Vijeća, od bilateralnih sastanaka na vrhu u Bruxellesu do svečanosti, akreditacije veleposlanika trećih zemalja, obroka na razini veleposlanika te čelnika država i vlada, u Bruxellesu ili drugdje, i sudjelovanja EU-a na događanjima na visokoj razini u inozemstvu. Odjel se sastoji od triju protokolarnih timova koji se bave: posjetima i događanjima na visokoj razini; protokolarnim obrocima i primanjima te službenim putovanjima predsjednika Europskog vijeća i njegova kabineta izvan prostorija Glavnog tajništva Vijeća. Osim toga, postoji ured odgovoran za prijamne pultove i centralu.

Opis radnog mjesta

Pod nadležnošću direktorice Uprave za protokol i sastanke (ORG.2) te šefice protokola vodit ćete, podupirati i motivirati angažirani odjel od tridesetak zaposlenika i zaposlenica koji rade u dinamičnom i zahtjevnom okružju.

Morat ćete upravljati odjelom te organizirati njegove aktivnosti i resurse tako da bude reaktivan i fleksibilan te da, kada je to potrebno, pruža potrebne usluge izvan redovnog radnog vremena.

Od vas se očekuje da ulažete u razvoj osoblja te poduzimate mjere kojima ćete mu omogućiti da u svojem radu pokaže izvrsnost.

Osiguravat ćete učinkovitu komunikaciju i suradnju unutar odjela, s drugim službama GTV-a te s vanjskim dionicima.

Bit ćete zaduženi za organizaciju bilateralnih sastanaka na vrhu, ceremonija akreditacije veleposlanika i veleposlanica trećih zemalja, svečanosti potpisivanja te uručivanja protokolarnih darova. Vodit ćete sve protokolarne posjete (na razini veleposlanika ili na višoj razini) Europskom vijeću, Vijeću i višim dužnosnicima GTV-a. Osim toga, bit ćete zaduženi za protokolarne postupke povodom multilateralnih sastanaka na vrhu, obroka na visokoj razini, primanja i svečanosti. Bit ćete zaduženi i za organizaciju službenih putovanja predsjednika Europskog vijeća i njegova kabineta izvan zgrada Glavnog tajništva Vijeća.

Upravljat ćete uredom odgovornim za prijamne pultove i centralu GTV-a.

Upravljat ćete proračunskim linijama povezanima s protokolarnim stavkama kao što su darovi, cvijeće i medalje te određene vrste opskrbe hranom i pićem te osiguravati provedbu ugovorâ u tom području.

Osiguravat ćete da GTV raspolaže odgovarajućim i ažuriranim podacima o svojim protokolarnim aktivnostima te, prema potrebi, o državama članicama i trećim zemljama. Vodit ćete potpune i organizirane datoteke o događanjima povezanima s protokolom, u skladu s evidencijom o zaštiti podataka.

Kao zamjenik ili zamjenica šefa protokola pomagat ćete mu ili ga zamjenjivati, kada je to potrebno, u pružanju protokolarne potpore predsjedniku Europskog vijeća ili Europskom vijeću bilo gdje u svijetu, ovisno o događanju.

Moći ćete planirati i organizirati rad na fleksibilan način, ovisno o radnom vremenu i potrebama službe. Radi vođenja složenih događanja ili događanja na visokoj razini redovito će biti potrebno raditi u netipično radno vrijeme. Planiranje dopusta i izostanaka mora biti usklađeno s kalendarom događanja. Zbog operativne prirode radnog mjesta, koja nije kompatibilna s redovitim radom na daljinu, potrebna je česta fizička prisutnost. Vi i vaše osoblje moći ćete iskoristiti fleksibilne radne aranžmane GTV-a, uključujući povremeni rad na daljinu.

Ovo radno mjesto podrazumijeva redovita službena putovanja, obično izvan EU-a. Dostupnost može biti potrebna u kratkom roku i izvan redovnog radnog vremena.

Koga tražimo

Tražimo rukovoditelja sa snažnim osjećajem za diplomaciju i solidnim geopolitičkim uvidom, što su ključne kompetencije za ovaj posao.

Potrebne su snažne međuljudske vještine i međukulturna osjetljivost, uključujući sposobnost uspostave i održavanja profesionalnih odnosa sa širokim rasponom unutarnjih i vanjskih dionika iz cijelog svijeta.

Potrebno je dobro poznavanje politika i institucija EU-a. Prednost bi bilo iskustvo nacionalnog diplomata, uključujući upućivanja u inozemstvo.

Poželjno je imati iskustvo u organizaciji događanja velikih razmjera uz sudjelovanje političkih predstavnika na visokoj razini te poznavanje protokolarnih pravila.

Usmjerenost na usluge, predviđanje, trenutna reaktivnost i kreativnost u rješavanju problema ključni su za ovaj posao, kao i za sve osoblje Uprave.

Budući načelnik/načelnica odjela pokazat će otpornost u kombinaciji s fleksibilnošću i sposobnošću prilagodbe u kratkom roku. Od ključne su važnosti snažne organizacijske i komunikacijske vještine.

Od svih rukovoditelja/rukovoditeljica GTV-a očekuje se da savjetuju svoje nadređene i dionike, upravljaju svojim osobljem i financijskim sredstvima te predstavljaju GTV. Ta očekivanja navedena su u profilu rukovodstva GTV-a s horizontalnim zaduženjima (1).

Nadalje, zaposlenik ili zaposlenica mora posjedovati:

| — | rukovoditeljske vještine i sposobnost usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja, te sposobnost promicanja raznolikosti i uključivosti, |
| --- | --- |

—

rukovoditeljske vještine i sposobnost usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja, te sposobnost promicanja raznolikosti i uključivosti,

| — | sposobnost slušanja i aktivnog odgovaranja na stajališta i potrebe dionika te usmjeravanja dionika prema konstruktivnim ishodima, |
| --- | --- |

—

sposobnost slušanja i aktivnog odgovaranja na stajališta i potrebe dionika te usmjeravanja dionika prema konstruktivnim ishodima,

| — | sposobnost sudjelovanja u otvorenom dijalogu s osobljem, stvaranja konstruktivne i pozitivne radne atmosfere, aktivnog poticanja inovacija i saslušavanja ideja osoblja o novim pristupima, novim radnim metodama i primjeni najnovijih tehnologija, |
| --- | --- |

—

sposobnost sudjelovanja u otvorenom dijalogu s osobljem, stvaranja konstruktivne i pozitivne radne atmosfere, aktivnog poticanja inovacija i saslušavanja ideja osoblja o novim pristupima, novim radnim metodama i primjeni najnovijih tehnologija,

| — | sposobnost olakšavanja suradničkog rada na međusektorskim projektima i pitanjima, među ostalim s osobljem iz drugih odjela, te osiguravanja dosljednosti u različitim područjima rada koja obuhvaćaju cijelu organizaciju, |
| --- | --- |

—

sposobnost olakšavanja suradničkog rada na međusektorskim projektima i pitanjima, među ostalim s osobljem iz drugih odjela, te osiguravanja dosljednosti u različitim područjima rada koja obuhvaćaju cijelu organizaciju,

| — | sposobnost proaktivnog planiranja, među ostalim u pogledu osoblja, financija, proračuna i logistike te sposobnost određivanja prioriteta, koordinacije i organizacije rada s obzirom na znatan broj usporednih aktivnosti, |
| --- | --- |

—

sposobnost proaktivnog planiranja, među ostalim u pogledu osoblja, financija, proračuna i logistike te sposobnost određivanja prioriteta, koordinacije i organizacije rada s obzirom na znatan broj usporednih aktivnosti,

| — | sposobnost preuzimanja odgovornosti za vlastiti rad i uspješnost svojeg tima, kao i za donesene odluke, te sposobnost da bude uzor drugima i da upravlja vlastitim razvojem, |
| --- | --- |

—

sposobnost preuzimanja odgovornosti za vlastiti rad i uspješnost svojeg tima, kao i za donesene odluke, te sposobnost da bude uzor drugima i da upravlja vlastitim razvojem,

| — | sposobnost upravljanja promjenama i pružanja potpore osoblju tijekom promjena, |
| --- | --- |

—

sposobnost upravljanja promjenama i pružanja potpore osoblju tijekom promjena,

| — | sposobnost internog predstavljanja odjela i GTV-a u međuinstitucijskim raspravama.
  Budući da GTV ima politiku mobilnosti svojih rukovoditelja, od kojih se očekuje da imaju raznoliko iskustvo, kandidati i kandidatkinje trebali bi biti voljni i sposobni raditi u različitim područjima djelatnosti tijekom svoje karijere u GTV-u. |
| --- | --- |

—

sposobnost internog predstavljanja odjela i GTV-a u međuinstitucijskim raspravama.

Budući da GTV ima politiku mobilnosti svojih rukovoditelja, od kojih se očekuje da imaju raznoliko iskustvo, kandidati i kandidatkinje trebali bi biti voljni i sposobni raditi u različitim područjima djelatnosti tijekom svoje karijere u GTV-u.

POLITIKA ZAPOŠLJAVANJA

Kandidati i kandidatkinje na dan predaje prijave moraju ispunjavati sljedeće zahtjeve:

| (a) | Opći uvjeti







  — | državljani su jedne od država članica Europske unije, |
| --- | --- | --- |

(a)

Opći uvjeti

—

državljani su jedne od država članica Europske unije,

| — | uživaju sva građanska prava, |
| --- | --- |

—

uživaju sva građanska prava,

| — | ispunjavaju sve zakonske obveze u pogledu vojne službe. |
| --- | --- |

—

ispunjavaju sve zakonske obveze u pogledu vojne službe.

| (b) | Posebni uvjeti







  — | imaju sveučilišnu diplomu (2), |
| --- | --- | --- |

(b)

Posebni uvjeti

—

imaju sveučilišnu diplomu (2),

| — | imaju najmanje dvanaest godina relevantnog stručnog iskustva. Potrebno je i dokazano iskustvo u vođenju timova, |
| --- | --- |

—

imaju najmanje dvanaest godina relevantnog stručnog iskustva. Potrebno je i dokazano iskustvo u vođenju timova,

| — | budući da se u komunikaciji unutar GTV-a i s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poželjno je poznavati druge službene jezike EU-a i jezike trećih zemalja. |
| --- | --- |

—

budući da se u komunikaciji unutar GTV-a i s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poželjno je poznavati druge službene jezike EU-a i jezike trećih zemalja.

NB:

| (1) | Za ovo radno mjesto potrebno je sigurnosno odobrenje koje omogućuje pristup tajnim dokumentima (razina EU SECRET). Kandidati i kandidatkinje koji se prijavljuju za radno mjesto moraju biti spremni za sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupa na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere ponudit će se privremeni ugovor dok ne pristignu rezultati postupka sigurnosne provjere. |
| --- | --- |

(1)

Za ovo radno mjesto potrebno je sigurnosno odobrenje koje omogućuje pristup tajnim dokumentima (razina EU SECRET). Kandidati i kandidatkinje koji se prijavljuju za radno mjesto moraju biti spremni za sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupa na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere ponudit će se privremeni ugovor dok ne pristignu rezultati postupka sigurnosne provjere.

| (2) | Uspješan kandidat ili kandidatkinja moraju biti spremni proći program GTV-a za osposobljavanje rukovodećeg osoblja. |
| --- | --- |

(2)

Uspješan kandidat ili kandidatkinja moraju biti spremni proći program GTV-a za osposobljavanje rukovodećeg osoblja.

POSTUPAK ODABIRA

Pri odabiru uspješnih kandidata tijelu za imenovanje pomaže savjetodavni odbor za odabir. Savjetodavni odbor za odabir imat će potporu centra za procjenu kandidata koji vode vanjski savjetnici za zapošljavanje. Izvješća koja sastavi centar za procjenu kandidata za istu vrstu radnog mjesta vrijedit će dvije godine od datuma održavanja relevantnih testova ili od raskida okvirnog ugovora između GTV-a i dotičnog centra za procjenu, pri čemu se uzima u obzir raniji datum.

Savjetodavni odbor za odabir najprije će ocijeniti i usporediti kvalifikacije, iskustvo i motivaciju svih kandidata na temelju njihovih prijava. Na temelju te usporedne procjene savjetodavni odbor za odabir napravit će popis najprikladnijih kandidata koje bi, prema njegovu mišljenju, trebalo pozvati na prvi razgovor. Budući da se prvi odabir temelji na usporednoj procjeni prijava, ispunjavanje zahtjeva za ovo slobodno radno mjesto ne jamči poziv na prvi razgovor. Nakon razgovora s pozvanim kandidatima savjetodavni odbor za odabir napravit će predselekciju kandidata koji će biti pozvani u centar za procjenu kandidata, kao i na drugi razgovor sa savjetodavnim odborom za odabir.

Okvirni vremenski raspored odabira:

| — | očekuje se da će kandidati i kandidatkinje odabrani za razgovor biti obaviješteni u prvoj polovini ožujka 2022., |
| --- | --- |

—

očekuje se da će kandidati i kandidatkinje odabrani za razgovor biti obaviješteni u prvoj polovini ožujka 2022.,

| — | prvi razgovori predviđeni su sredinom ožujka 2022., |
| --- | --- |

—

prvi razgovori predviđeni su sredinom ožujka 2022.,

| — | očekuje se da će kandidati i kandidatkinje biti pozvani u centar za procjenu u drugoj polovini ožujka 2022., |
| --- | --- |

—

očekuje se da će kandidati i kandidatkinje biti pozvani u centar za procjenu u drugoj polovini ožujka 2022.,

| — | drugi krug razgovora očekuje se u prvoj polovini travnja 2022. |
| --- | --- |

—

drugi krug razgovora očekuje se u prvoj polovini travnja 2022.

NB: Navedeni raspored isključivo je okviran i izrazito ovisan o posljedicama restriktivnih mjera koje su uvedene radi borbe protiv pandemije bolesti COVID-19.

PRAVNA OSNOVA

Ovo radno mjesto objavljeno je u svim institucijama Europske unije i izvan institucija, u skladu s člankom 29. stavcima 1. i 2. Pravilnika o osoblju za dužnosnike Europske unije (4).

PRIMJEDBA

Budući da je ovo radno mjesto označeno kao osjetljivo, član osoblja koji obnaša tu dužnost možda će nakon razdoblja od pet godina na tom radnom mjestu morati promijeniti radno mjesto.

NAČIN PRIJAVE

Rok za podnošenje prijava je 28. veljače 2022. u 12.00 (podne, po briselskom vremenu).

Prijave se zaprimaju isključivo e-poštom, a treba ih poslati na e-adresu: applications.management@consilium.europa.eu (5) prije isteka roka za podnošenje. Zakašnjele prijave neće biti prihvaćene.

Navedena e-adresa mora se upotrebljavati za svu prepisku u vezi s postupkom odabira (poruka e-pošte u predmetu mora imati sljedeći naslov: CONS/AD/176/22).

Prije podnošenja prijave kandidati i kandidatkinje trebaju pažljivo provjeriti ispunjavaju li sve kriterije navedene u „Politici zapošljavanja” kako bi se izbjeglo automatsko isključivanje iz postupka odabira.

Kako bi prijava bila valjana, mora uključivati sljedeće dokumente u formatu pdf (NB: ne prihvaćaju se zaključani dokumenti, dokumenti zaštićeni lozinkom ili elektronički potpisani dokumenti):

| (a) | propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (na engleskom ili francuskom jeziku) kliknite na odgovarajuću poveznicu u nastavku ili je kopirajte u svoj preglednik (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

(a)

propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (na engleskom ili francuskom jeziku) kliknite na odgovarajuću poveznicu u nastavku ili je kopirajte u svoj preglednik (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| (b) | detaljan životopis (7) na engleskom ili francuskom jeziku, po mogućnosti u formatu Europass (http://europass.cedefop.europa.eu), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obavlja (datoteku treba imenovati „XXX (VAŠE PREZIME) – CV.pdf”); |
| --- | --- |

(b)

detaljan životopis (7) na engleskom ili francuskom jeziku, po mogućnosti u formatu Europass (http://europass.cedefop.europa.eu), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obavlja (datoteku treba imenovati „XXX (VAŠE PREZIME) – CV.pdf”);

| (c) | motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”); |
| --- | --- |

(c)

motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”);

| (d) | preslike diploma kojima se dokazuje obrazovanje i preslike dokumenata i potvrda koje se odnose na profesionalno iskustvo, grupirane u jednom dokumentu u formatu pdf. Nije dovoljno samo poslati životopis iz točke (b). Popratne dokumente mora izdati treća strana (datoteke treba imenovati „XXX (VAŠE PREZIME) – Supporting documents.pdf”). |
| --- | --- |

(d)

preslike diploma kojima se dokazuje obrazovanje i preslike dokumenata i potvrda koje se odnose na profesionalno iskustvo, grupirane u jednom dokumentu u formatu pdf. Nije dovoljno samo poslati životopis iz točke (b). Popratne dokumente mora izdati treća strana (datoteke treba imenovati „XXX (VAŠE PREZIME) – Supporting documents.pdf”).

Ako ne sadržava navedene dokumente, prijava neće biti valjana.

Svi popratni dokumenti iz točke (d) moraju biti slijedno numerirani (Prilog 1., 2. itd.) i grupirani kako je prethodno navedeno.

Prijave poslane poštom ili s pomoću rješenja za pohranu podataka na oblaku ili platformi za dijeljenje datoteka neće se razmatrati.

Uspješan kandidat ili kandidatkinja trebat će dostaviti izvornike navedenih dokumenata.

Kandidati i kandidatkinje primit će e-poruku kojom se potvrđuje primitak njihove prijave. Međutim, tehničke poteškoće povezane s prijenosom e-poruka nikada se ne mogu u potpunosti isključiti. Stoga, ako ne primite e-poruku kojom se potvrđuje primitak vaše prijave, obratite nam se na e-adresu applications.management@consilium.europa.eu. Budući da savjetodavni odbor za odabir započinje s radom ubrzo nakon isteka roka za podnošenje prijava, preporučujemo vam da sve potrebne provjere u pogledu primitka prijave obavite u tjednu nakon tog datuma.

RAZNOLIKOST I JEDNAKE MOGUĆNOSTI

GTV se zalaže za raznolikost i uključivanje. Za više informacija pročitajte izjavu na sljedećoj poveznici https://www.consilium.europa.eu/hr/general-secretariat/jobs/diversity-and-inclusion/

PONOVNO RAZMATRANJE PRIJAVA

Postupci koji se odnose na pritužbe, žalbe i obraćanje Europskom ombudsmanu navedeni su u Prilogu I. ovom oglasu za slobodno radno mjesto.

ZAŠTITA PODATAKA

Pravila obrade osobnih podataka u vezi s postupkom odabira navedena su u Prilogu II. ovom oglasu za slobodno radno mjesto.

---

(1)  https://www.consilium.europa.eu/media/53275/gsc-manager-profile-hr.pdf

(2)  Člankom 5. stavkom 3. točkom (c) Pravilnika o osoblju za dužnosnike Europske unije (Pravilnik o osoblju) propisuju se minimalni uvjeti za kandidate i kandidatkinje:

| i. | razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili |
| --- | --- |

i.

razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili

| ii. | razina obrazovanja koja odgovara završenom sveučilišnom studiju potvrđena diplomom i odgovarajuće profesionalno iskustvo od najmanje jedne godine ako je redovno trajanje sveučilišnog studija najmanje tri godine. |
| --- | --- |

ii.

razina obrazovanja koja odgovara završenom sveučilišnom studiju potvrđena diplomom i odgovarajuće profesionalno iskustvo od najmanje jedne godine ako je redovno trajanje sveučilišnog studija najmanje tri godine.

(3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

(4)  https://eur-lex.europa.eu/legal-content/HR/TXT/?uri=CELEX:01962R0031-20140501

(5)  Ova e-adresa povezana je s namjenskim poštanskim pretincem i može obrađivati samo poruke čija je razina povjerljivosti „normalno”. Ne može obrađivati e-poštu s drugačijim razinama povjerljivosti (npr. „osobno”, „privatno”, „povjerljivo”). Stoga odaberite razinu povjerljivosti „normalno”. Vaša poruka e-pošte ne smije biti veća od 25 MB. Ako Vaša poruka e-pošte, zajedno s privicima, premašuje tu najveću dopuštenu veličinu, podijelite svoje privitke u nekoliko poruka e-pošte.

(6)  Za više informacija i/ili u slučaju tehničkih problema pošaljite poruku na sljedeću e-adresu: applications.management@consilium.europa.eu

(7)  Kandidati i kandidatkinje mole se da svojem životopisu ne prilažu fotografije.

---

PRILOG I.

INTERNA PRITUŽBA – ŽALBA SUDU – PRITUŽBA EUROPSKOM OMBUDSMANU

Ako u bilo kojoj fazi postupka odabira niste zadovoljni načinom na koji se postupa s vašom prijavom, imate pravo na pritužbu.

Interna pritužba

Ako dobijete odluku kojom niste zadovoljni, u roku od tri mjeseca od priopćenja te odluke možete podnijeti pritužbu na temelju članka 90. stavka 2. Pravilnika o osoblju za dužnosnike Europske unije na sljedeću adresu:

| Vijeće Europske unije |
| --- |
| Pravni savjetnici Odjela uprave, ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-pošta: legal.advisersHR@consilium.europa.eu |

Vijeće Europske unije

Pravni savjetnici Odjela uprave, ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-pošta: legal.advisersHR@consilium.europa.eu

Tijelo za imenovanje na te pritužbe odgovora u pisanom obliku u roku od četiri mjeseca od primitka pritužbe. Međutim, ako vaša pritužba stigne dovoljno rano, postoji mogućnost da savjetodavni odbor za odabir preispita odluku na koju ste se žalili i odgovori vam na temelju toga.

Sudska žalba

Ako ste nezadovoljni odgovorom koji dobijete od tijela za imenovanje u okviru internog postupka za pritužbe, možete podnijeti sudsku žalbu na temelju članka 91. Pravilnika o osoblju na sljedeću adresu:

| Opći sud Europske unije |
| --- |
| Rue du Fort Niedergrünewald |
| L-2925 Luxembourg |
| LUKSEMBURG |

Opći sud Europske unije

Rue du Fort Niedergrünewald

L-2925 Luxembourg

LUKSEMBURG

Pritužba Europskom ombudsmanu

Nakon što ste iscrpili sve mogućnosti pravne zaštite u okviru Glavnog tajništva Vijeća, osobito interni postupak za rješavanje pritužbi na temelju članka 90. stavkom 2. Pravilnika o osoblju, kao i svi drugi građani Unije, možete podnijeti pritužbu na sljedeću adresu:

| Europski ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCUSKA |

Europski ombudsman

1, avenue du Président Robert Schuman – BP 403

67001 Strasbourg Cedex

FRANCUSKA

na temelju članka 228. stavka 1. Ugovora o funkcioniranju Europske unije i u skladu s uvjetima Odluke 94/262/EZUČ, EZ, Euratom Europskog parlamenta od 9. ožujka 1994. o propisima i općim uvjetima koji uređuju obnašanje dužnosti Europskog ombudsmana (1).

Upozoravamo kandidate da podnošenje pritužbe Europskom ombudsmanu nema suspenzivan učinak na rok iz članka 90. stavka 2. i članka 91. Pravilnika za podnošenje pritužbi ili žalbi Općem sudu Europske unije na temelju članka 270. Ugovora o funkcioniranju Europske unije.

---

(1)  SL L 113, 4.5.1994., str. 15.

---

PRILOG II.

ZAŠTITA PODATAKA

Kao institucija odgovorna za organizaciju postupka odabira Glavno tajništvo Vijeća osigurava da se osobni podaci kandidata obrađuju u skladu s Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1).

Pravna osnova postupka odabira je Pravilnik o osoblju Europske unije i Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (2). Za postupak odabira odgovorna je Uprava za ljudske resurse (ORG.1), Odjel za osoblje i mobilnost, a za obradu podataka odgovoran je voditelj tog odjela. Informacijama koje su kandidati dostavili moći će pristupiti članovi osoblja službe za odabir dužnosnika i njihovi nadređeni, članovi savjetodavnog odbora za odabir i, ako to bude potrebno, odjel pravnih savjetnika. Administrativne informacije koje omogućuju identifikaciju kandidata i/ili koje su potrebne za praktičnu organizaciju postupka mogu se proslijediti centru za procjenu.

Svrha obrade prikupljanje je podataka u svrhu identifikacije svih kandidata za radno mjesto pri Glavnom tajništvu Vijeća i u svrhu pristupanja postupku odabira jednog od tih kandidata.

To su sljedeći podaci:

| — | osobni podaci koji omogućuju identifikaciju kandidata (prezime, ime, datum rođenja, spol, državljanstvo), |
| --- | --- |

—

osobni podaci koji omogućuju identifikaciju kandidata (prezime, ime, datum rođenja, spol, državljanstvo),

| — | informacije koje su kandidati dostavili kako bi se olakšala praktična organizacija postupka (poštanska adresa, elektronička adresa, broj telefona), |
| --- | --- |

—

informacije koje su kandidati dostavili kako bi se olakšala praktična organizacija postupka (poštanska adresa, elektronička adresa, broj telefona),

| — | informacije koje su kandidati dostavili kako bi se omogućila provjera ispunjavaju li uvjete prihvatljivosti objavljene u oglasu za slobodno radno mjesto (državljanstvo, jezici, kvalifikacije kandidata i godine kada su stečene, vrsta diplome/potvrde o stupnju, naziv ustanove koja ju je dodijelila, profesionalno iskustvo), |
| --- | --- |

—

informacije koje su kandidati dostavili kako bi se omogućila provjera ispunjavaju li uvjete prihvatljivosti objavljene u oglasu za slobodno radno mjesto (državljanstvo, jezici, kvalifikacije kandidata i godine kada su stečene, vrsta diplome/potvrde o stupnju, naziv ustanove koja ju je dodijelila, profesionalno iskustvo),

| — | prema potrebi, informacije o stupnju sigurnosne provjere kandidata i njezinu roku valjanosti, |
| --- | --- |

—

prema potrebi, informacije o stupnju sigurnosne provjere kandidata i njezinu roku valjanosti,

| — | rezultati selekcijskih testova koje kandidati rješavaju, uključujući evaluacije koje su sastavili savjetnici iz centra za procjenu u ime odbora za odabir. |
| --- | --- |

—

rezultati selekcijskih testova koje kandidati rješavaju, uključujući evaluacije koje su sastavili savjetnici iz centra za procjenu u ime odbora za odabir.

Obrada podataka počinje na dan zaprimanja prijave. Prijave se spremaju u arhivu, gdje će ostati pohranjene dvije godine.

Svaki kandidat ima pravo pristupa svojim osobnim podacima i može zatražiti njihovo ispravljanje. Obrazložene zahtjeve treba poslati elektroničkom poštom uredu za odabir dužnosnika na e-adresu selection.officials@consilium.europa.eu.

Kandidati se u svakom trenutku mogu obratiti Europskom nadzorniku za zaštitu podataka (edps@edps.europa.eu).

---

(1)  SL L 295, 21.11.2018., str. 39.

(2)  SL L 274, 15.10.2013., str. 1.

---